Nuwe Hervormers – Attie se koffietafel.
Kategorie: Nuwe Hervormers
DIE EINDE VAN TWEE BESONDERE WEKE
Ek sal vanmiddag 16:00 lughawe toe vertrek om Scot en Kris McKnight te gaan afsien wanneer hulle teruggaan na die North park University in Chicago. In hierdie twee weke het ek en Renate en Scot en Kris goeie vriende geword en het die Here hom gebruik om weer my geloof te versterk.
Ek het Scot McKnight leer ken toe ek in Augustus/September 2007 vir opleiding in Pittsburgh in die VSA was. Ek het 'n manier gesoek om vir die mense by die huis en veral ons kinders op hoogte te hou met wat aan die gebeur was. Toe ontdek ek "blogs" en ek begin skryf elke dag hoe dit met ons gaan en wat ons doen.
Op 'n stadium kom ek toe agter dat hier nogal 'n redelike "blog-wêreld" is en begin wonder of dit dalk 'n manier is om die waarheid, die evangelie aan mense te verkondig. . Ek het begin kyk wat ander ouens op hulle blogs doen en toe "google" ek "Christian blogs" en een van die "blogs" waarop ek toe afkom is Scot McKnight se blog, Jesus Creed. Deur sy blog en die kommentaar wat ek so nou en dan gelewer het, het ek hom leer ken.
In November 2007 het ons besluit om hom te nooi om Pinkster in Rustenburg te kom hou, en ek was heeltemal uit die veld geslaan toe hy redelik vinnig instem om wel te kom. Ek moes my huiswerk doen om seker te maak dat hy nie teologies op 'n wa sal wees wat omstrede sou wees nie. Ons het behoefte gehad aan 'n Pinkstertyd waar ons positief opgewonde kon raak oor die werk van die Heilige Gees in ons tyd en nie 'n tyd waar 'n teologiese stryd gevoer word omdat die prediker een omstrede uitlating na die ander maak nie. Scot was alles wat ons verwag het, en nog meer. Lees voort "DIE EINDE VAN TWEE BESONDERE WEKE" →
Mei 15, 2008	 8
OP SOEK NA DIE HISTORIESE JESUS
John Spong se arrogante uitsprake krap 'n hele paar mense om. My mening is: John Spong is deel van die groep wat met behulp van wetenskaplike metodes en werkswyses 'n historiese Jesus daar wil stel wat vir die mens van vandag aanvaarbaar sal wees. Enigste voorwaarde is: Die historiese Jesus moet so min as moontlik ooreensteming toon met die Jesus wat Christus en Here van die Christelike kerk is.
Ek het Scott McKnight bietjie hieroor gaan lees en so 'n klein bietjie in die dogmageskiedenis gaan blaai. Ek het dit maar meestal vir myself gedoen omdat ek ook sukkel om hierdie dinge in perspektief te sien. So sien ek dit: Lees voort "OP SOEK NA DIE HISTORIESE JESUS" →
November 3, 2007	 12
JOHN SPONG (ongelukkig) IN SUID AFRIKA
Biskop John Spong is 'n afgetrede biskop van die Anglikaanse Amerikaanse kerk. Hy besoek Suid Afrika op uitnodiging van die Nuwe Hervormings Netwerk. Een van die belangrike rolspelers in die Nuwe Hervormings Netwerk is Sakkie Spannenberg, wat bekend is by Christene in Suid Afrika oor die manier waarop die gesag van die Bybel as die Woord van God afgebreek en tot niks gemaak word.
Biskop John Spong speel voort op hierdie snaar, Lees voort "JOHN SPONG (ongelukkig) IN SUID AFRIKA" →
Oktober 30, 2007	 8
GISTER SE PREEK
Ek het gister oor 2 Petrus 1:16-21 gepreek. Die tema was Die Bybel is die Woord van God – ons menings is woorde oor God. Jy kan Sondag 16 September se preek hier lees.
September 17, 2007	 0
OOR DIE NUWE HERVORMERS EN DIE JESUS-SEMINAAR
Ek het 'n paar navrae gehad oor die Nuwe Hervormers en die Jesus Seminaar, waarvan Sakkie Spannenberg deel is. Wanneer ek egter na die artikel kyk in Sondag se Rapport, Lees voort "OOR DIE NUWE HERVORMERS EN DIE JESUS-SEMINAAR" →